حواوشى

حواوشى Hawawshi يعنى Meatloaf بالانجليزى هيا اكله مصريه يتم فيها تسوية لحمه مفرومه جوا رغيف عيش او عجينه شكل رغيف عيش

 اسمه 
 بالمصرى حواوشى
 بالانجليزى meatloaf
 بالايطالى polpettona و جمعها polpettone

 تاريخ 
رغيف حواوشى أصوله من اكتر من 90 سنه و اسمه فى الأصل أسم عيله مصريه اسمها عيلة الحواوشى و اول واحد عمل الحواوشى هو مصطفى الحواوشى. كمية من اللحمه المفرومه عليها حتت بصل و فلفل اخضر و ملح و فلفل و شطه تتحط جوا رغيف عيش بلدى و يتسوا جوا فرن .سموها حواوشى علا اسم عيلته.

و بعد موته ورث ابنه انور الصنعه ومن بعده أجيال من العيله دى و لغاية دلوقت فيه محل الحواوشى الأصلى فى حى مصر الجديده و هو ملك العيله دى. الحواوشى انتشر فى كل مصر فى مطاعم كتيره.

 حواوشى عادى 
 لحمه مفرومه.حتت بصل . حتت طماطم . حتت فلفل اخضر
ملح ـ فلفل. كمون . شطه. جوز طيب مطحون .
توم مفروم . شوية خل . عصير لمونه.
زبده او سمنه او زيت.
 عيش بلدى.
 ورق فويل.
 يتم خلط المكونات مع بعض كويس.
 نحط كميه من الخلطه مفروده جوا كل رغيف عيش.
 نغطى العيش بالفويل، و نحطه فى فرن مدة نص ساعه.
 يتقدم مع مخلل .

 حواوشى اسكندرانى 
لحمه مفرومه عليها حتت بصل و بقدونس و ملح و فلفل و شطه و جوزة الطيب و يتحط جوا عجينه شكل رغيف عيش و يدخل الفرن ليخرج له ريحه خاصه و طعم حلو،

 حواوشى بسهوله 
لحمه مفرومه عليها حتت بصل و حتت فلفل اخضر و حتت طماطم و ملح و فلفل و كمون و شطه و توم مفروم و شوية خل و عصير لمون يتقلو ب زبده او سمنه او زيت علا سطح بوتاجاز و يتحطو فى سندوتشات عيش بلدى. يتم قلى السندوتشات من برا بسمنه علا سطح بوتاجاز عشان عيش السندوتشات يبئا له طعم احسن .

 شوف كمان 
 سندوتش
 كباب
 كفته
 بفتيك
 كبيبه
 كفتة رز
 ستيك
 كوستليتا
 كوتوليتا
 پيكاتا
 شنيتزل
 اسكالوپ

تصنيف:اكل مصرى
تصنيف:مطبخ مصرى
تصنيف:لحمه
تصنيف:اكل
تصنيف:اكل و شرب